Die Gartenlaube

Die Gartenlaube («hagepaviljongen») var et tysk, illustrert familiemagasin som utkom mellom 1853 og 1944. Tidsskriftet ble grunnlagt av Ernst Keil (1816–1878) i Leipzig, og flyttet i 1903 sin hovedredaksjon til Berlin. Die Gartenlaube var banebrytende med hensyn til den utstrakte bruken av illustrasjoner, knyttet til teksten.

Historie 
Tidsskriftets innhold var underholdende, men også lærerikt. Det omfattet kommentarer, fortellinger og romaner, men også artikler i pedagogiske og medisinske spørsmål. Den redaksjonelle holdning var frisinnet i religiøse så vel som i politiske spørsmål, og slo godt an hos et borgerlig publikum.

Die Gartenlaube innledet en utvikling med familietidsskrifter, der illustrasjonene spilte en stor rolle i fremstillingen. Familiebladet Daheim (1865-1944) utgitt av August Klasing, var Gartenlaubes kristelige motstykke.

Gartenlaubes første opplag i 1853 var på 5000 eksemplarer, og opplaget nådde et toppunkt i 1881 på 378 000 eksemplarer. Grunnleggeren Ernst Keil måtte i starten overlate redaktørtittelen (Herausgeber) til Ferdinand Stolle. Keil hadde selv blitt dømt til fengsel etter presselovene vedtatt under den såkalte Nachmärz (motsatsen til Vormärz) etter revolusjonen i 1848.

Die Gartenlaube ble i 1937 avløst av Die Neue Gartenlaube. Gartenlaube-forlaget i Leipzig, utga i 1956 også Deutsche Turnzeitung, som var den første sportsavis i Tyskland.

Illusrasjoner

Referanser 

Tyske tidsskrifter
Etableringer i 1853
Opphør i 1944
1850-årene i Tyskland
1944 i Tyskland